ระเบียบกระทรวงยุติธรรมระเบียบกระทรวงยุติธรรมว่าด้วยค่าตอบแทนค่าเดินทาง ค่าที่พัก และสิทธิประโยชน์อื่นของผู้แทนภาคประชาชนที่ปรึกษาหรือผู้เชี่ยวชาญพ.ศ. ๒๕๕๕ โดยที่เป็นการสมควรกำหนดค่าตอบแทนให้แก่ผู้แทนภาคประชาชนที่คณะกรรมการป.ป.ท. แต่งตั้งให้เข้าร่วมในคณะอนุกรรมการไต่สวนข้อเท็จจริงและที่ปรึกษาหรือผู้เชี่ยวชาญที่คณะกรรมการ ป.ป.ท.แต่งตั้งเพื่อให้คำปรึกษาหรือช่วยเหลือคณะกรรมการ ป.ป.ท.หรือคณะอนุกรรมการไต่สวนข้อเท็จจริง หรือดำเนินการอื่นตามที่คณะกรรมการ ป.ป.ท.มอบหมาย แล้วแต่กรณีอาศัยอำนาจตามความในมาตรา ๔ วรรคหนึ่ง มาตรา ๓๓ วรรคสาม และมาตรา ๓๔วรรคสาม แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ รัฐมนตรีว่าการกระทรวงยุติธรรมโดยความเห็นชอบของกระทรวงการคลังจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงยุติธรรม ว่าด้วยค่าตอบแทน ค่าเดินทาง ค่าที่พักและสิทธิประโยชน์อื่นของผู้แทนภาคประชาชน ที่ปรึกษาหรือผู้เชี่ยวชาญ พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ผู้แทนภาคประชาชน หมายความว่าบุคคลที่คณะกรรมการ ป.ป.ท. แต่งตั้งให้เข้าร่วมในคณะอนุกรรมการที่ปรึกษา หมายความว่าบุคคลที่คณะกรรมการ ป.ป.ท. แต่งตั้งเป็นที่ปรึกษาผู้เชี่ยวชาญ หมายความว่าบุคคลที่คณะกรรมการ ป.ป.ท. แต่งตั้งเป็นผู้เชี่ยวชาญคณะอนุกรรมการ หมายความว่าคณะอนุกรรมการไต่สวนข้อเท็จจริงสำนักงาน หมายความว่าสำนักงานคณะกรรมการป้องกันและปราบปรามการทุจริตในภาครัฐข้อ ๔ ให้เลขาธิการคณะกรรมการป้องกันและปราบปรามการทุจริตในภาครัฐรักษาการตามระเบียบนี้ในกรณีมีปัญหาเกี่ยวกับการปฏิบัติตามระเบียบนี้ให้เลขาธิการคณะกรรมการป้องกันและปราบปรามการทุจริตในภาครัฐเสนอให้รัฐมนตรีว่าการกระทรวงยุติธรรมเป็นผู้วินิจฉัยชี้ขาดหมวด ๑บททั่วไป ข้อ ๕ การได้มาซึ่งผู้แทนภาคประชาชนการแต่งตั้งที่ปรึกษาหรือผู้เชี่ยวชาญ ให้เป็นไปตามหลักเกณฑ์ว่าด้วยการนั้นข้อ ๖ ผู้แทนภาคประชาชนที่ปรึกษาหรือผู้เชี่ยวชาญ มีสิทธิได้รับค่าตอบแทนนับแต่วันที่คณะกรรมการ ป.ป.ท.มีคำสั่งแต่งตั้งและได้ปฏิบัติหน้าที่ผู้แทนภาคประชาชน ที่ปรึกษาหรือผู้เชี่ยวชาญ แล้วแต่กรณีข้อ ๗ ให้เลขาธิการคณะกรรมการป้องกันและปราบปรามการทุจริตในภาครัฐเป็นผู้มีอำนาจอนุมัติการเบิกจ่ายค่าตอบแทนผู้แทนภาคประชาชนที่ปรึกษาหรือผู้เชี่ยวชาญ ทั้งนี้ตามหลักเกณฑ์ที่กำหนดในหมวด ๒ หมวด ๓ และหมวด ๔ข้อ ๘ วิธีการจ่ายค่าตอบแทนผู้แทนภาคประชาชนที่ปรึกษาหรือผู้เชี่ยวชาญซึ่งมิได้กำหนดไว้ในระเบียบนี้ให้ถือปฏิบัติตามระเบียบของทางราชการ และให้นำหลักฐานการปฏิบัติงานของผู้แทนภาคประชาชนที่ปรึกษาหรือผู้เชี่ยวชาญประกอบเป็นหลักฐานขอเบิกเงินด้วยทุกครั้งข้อ ๙ การเบิกจ่ายค่าตอบแทนค่าเดินทาง ค่าที่พัก และสิทธิประโยชน์อื่นของผู้แทนภาคประชาชนที่ปรึกษาหรือผู้เชี่ยวชาญให้เบิกจ่ายจากสำนักงานข้อ ๑๐ ผู้แทนภาคประชาชน ที่ปรึกษาหรือผู้เชี่ยวชาญที่ได้รับการแต่งตั้งและปฏิบัติหน้าที่อยู่ก่อนที่ระเบียบนี้มีผลใช้บังคับให้ถือว่าเป็นผู้มีสิทธิได้รับค่าตอบแทน ค่าเดินทาง ค่าที่พักและสิทธิประโยชน์อื่นตามระเบียบนี้ด้วยหมวด ๒ผู้แทนภาคประชาชน ข้อ ๑๑ ให้ผู้แทนภาคประชาชนในคณะอนุกรรมการคณะหนึ่งได้รับค่าตอบแทนเป็นรายครั้งในอัตราครั้งละ๓,๐๐๐ บาทข้อ ๑๒ ให้ผู้แทนภาคประชาชนมีสิทธิได้รับค่าเดินทางและค่าที่พักตามกฎหมายว่าด้วยค่าใช้จ่ายในการเดินทางไปราชการโดยให้ใช้สิทธิเทียบเท่ากับข้าราชการผู้ดำรงตำแหน่งประเภทอำนวยการระดับสูงหมวด ๓ที่ปรึกษาประธานกรรมการและกรรมการป้องกันและปราบปรามการทุจริตในภาครัฐ ข้อ ๑๓ ให้ที่ปรึกษาประธานกรรมการป้องกันและปราบปรามการทุจริตในภาครัฐและที่ปรึกษากรรมการป้องกันและปราบปรามการทุจริตในภาครัฐได้รับค่าตอบแทนเป็นรายเดือนในอัตราเดือนละ๔๗,๒๔๐ บาทข้อ ๑๔ ให้ที่ปรึกษาตามข้อ๑๓ มีสิทธิ ดังต่อไปนี้(๑) ได้รับค่าเดินทางและค่าที่พักตามกฎหมายว่าด้วยค่าใช้จ่ายในการเดินทางไปราชการโดยอนุโลมโดยให้ใช้สิทธิเทียบเท่ากับข้าราชการผู้ดำรงตำแหน่งประเภทอำนวยการระดับสูง(๒) ได้รับการประกันสุขภาพตามที่จ่ายจริงในอัตราเบี้ยประกันไม่เกิน๑๐,๐๐๐ บาท ต่อคนต่อปีหมวด ๔ที่ปรึกษาหรือผู้เชี่ยวชาญของคณะอนุกรรมการ ข้อ ๑๕ ให้ที่ปรึกษาหรือผู้เชี่ยวชาญของคณะอนุกรรมการได้รับค่าตอบแทนเป็นรายชั่วโมงในอัตราไม่ต่ำกว่าชั่วโมงละ ๕๐๐ บาท และไม่เกินชั่วโมงละ ๑,๐๐๐ บาท ทั้งนี้ต้องไม่เกินวันละ ๘ ชั่วโมงต่อคนและในการจ่ายค่าตอบแทนให้แก่ที่ปรึกษาหรือผู้เชี่ยวชาญของคณะอนุกรรมการสำหรับการปฏิบัติหน้าที่ครั้งหนึ่งต้องมีจำนวนไม่น้อยกว่า ๕๐๐ บาทในการกำหนดค่าตอบแทนให้แก่ที่ปรึกษาหรือผู้เชี่ยวชาญตามวรรคหนึ่งให้สำนักงานพิจารณาถึงคุณสมบัติและความเชี่ยวชาญของที่ปรึกษาหรือผู้เชี่ยวชาญตลอดจนพฤติการณ์ที่สำนักงานเห็นสมควรนำมาประกอบการพิจารณาด้วยข้อ ๑๖ ให้ที่ปรึกษาหรือผู้เชี่ยวชาญตามข้อ ๑๕ซึ่งเป็นบุคคลภายนอกมีสิทธิได้รับค่าใช้จ่ายในการเดินทางตามกฎหมายว่าด้วยค่าใช้จ่ายในการเดินทางไปราชการโดยอนุโลมโดยให้ใช้สิทธิเทียบเท่ากับข้าราชการผู้ดำรงตำแหน่งประเภทอำนวยการระดับสูงสำหรับผู้ที่เป็นข้าราชการ ลูกจ้างของทางราชการ พนักงานของรัฐ หรือพนักงานราชการเมื่อใช้สิทธิเบิกค่าใช้จ่ายในการเดินทางไปราชการจากสำนักงาน ป.ป.ท. แล้วให้งดเบิกค่าใช้จ่ายดังกล่าวจากต้นสังกัดประกาศณ วันที่ ๒๑ ธันวาคม พ.ศ. ๒๕๕๕พลตำรวจเอกประชา พรหมนอกรัฐมนตรีว่าการกระทรวงยุติธรรมโชติกานต์/ผู้จัดทำ๑๘ มกราคม ๒๕๕๖เอกฤทธิ์/ผู้ตรวจ๑๘ มกราคม ๒๕๕๖[๑] ราชกิจจานุเบกษาเล่ม ๑๒๙/ตอนพิเศษ ๑๙๔ ง/หน้า ๑/๒๕ ธันวาคม ๒๕๕๕